Document ID: /roh_data/filtered/fineweb-2-filterrobots_roh.jsonl.gz/746

Promoturs dal Grischun e dal chantun Turitg planiseschan in resort cun 90 abitaziuns e 300 letgs chauds. L'interess per questa radunanza è stà uschè grond ch'ins ha stuì dischlocar las 579 votantas e votants davent da l'aula en la baselgia dal vitg.
Investiders enconuschents
Per il vitget da vacanzas stattan a disposiziun 12'000 meters quadrat cunquai che dus ulteriurs possessurs da terren èn pronts da vender lur parcellas sin la Sauvagematte. I sa tracta da Haslital Tourismus e la vischnanca Meiringen, ina corporaziun da territori. Ils sviluppaders dal project èn enconuschents en la scena. Els han gia fatg il vitget da vacanzas a Breil, en Surselva. In dals promoturs è Marcel Friberg, il president da Grischun Vacanzas.
La vendita dal terren vegn realisà sulet lura sch'ils promoturs sa tegnan vid lur empermischun e cumenzan entaifer «in temp nizzaivel» cun la construcziun dal vitget da vacanzas che custa radund 26 milliuns francs.
RR novitads 08:00